言志
王象晋 (Ming)
通籍三十年，息肩犹未得。静中自寻思，永夜劳转侧。来日苦无多，胡不惜筋力。富贵如浮云，百岁犹顷刻。世途多险巇，反覆无终极。何不早挂冠，戚友相亲㥾。西熟课儿孙，东皋艺黍稷。早毕公家赋，早完私家责。浊醪聊适口，粗粝堪供食。八口可无饥，四邻好为德。时而曳杖游，时而曲肱息。一事不萦怀，两耳常𦂳塞。用以怡吾神，徜徉华胥国。